אואהו

אוֹאַהוּ (באנגלית: Oʻahu; בשפת הוואי: Oʻahu), אי במדינת הוואי, השלישי בגודלו בשרשרת האיים של מדינת הוואי. הוא האי המאוכלס ביותר והמתוייר ביותר. עיר הבירה של הוואי היא הונולולו שוכנת בתחומו וממוקמת לאורך החוף הדרום-מזרחי. באי קיימות אטרקציות תיירותיות רבות. פירוש השם אוֹאַהוּ הוא ״מקום מפגש״, והוא מכונה גם ״הלב של הוואי״. מגלה הארצות ג׳יימס קוק שנחת באי קאואיי (הרביעי בגודלו) לראשונה, כינה את האי O-ahoo. באוהאו קיימים חופי ים עם חול לבן ומים בצבע טורקיז, הרי געש וצמחייה ירוקה עשירה. הפסגה הגבוהה ביותר היא הר קא׳אלה (Ka`ala). הונולולו, עיר הבירה, היא העיר הגדולה ביותר. ובנוסף לה הערים: קיילואה (Kailua), קאנאוה (Kaneoh), וואיהוואה (Wahiawa). צפון האי מרוחק כשעה נסיעה מוואיקיקי, וקיימת בו רצועת חוף שמושכת בחורף את טובי הגולשים בעולם לגלישה על הגלים הגבוהים. בנוסף ניתן לטייל באזור ברחובות עיירת הגלישה ההיסטורית הלאואה (Haleʻiwa). האי התפרסם בשל המתקפה היפנית על פרל הארבור שהביאה לכניסתה של ארצות הברית למלחמת העולם השנייה. וכן בשל סדרת הטלוויזיה ״הוואי חמש אפס״. סמלי האי: הצבע הצהוב והפרח סידה (Sida fallax). מעל 75 אחוז מתושבי הוואי מתגוררים באוהאו המכונה גם ״מחוז הונולולו״. מספרם לפי מפקד האוכלוסין האמריקאי (census) נכון לשנת 2022/2023) למעלה מ-980,080. הם מתחלקים ללבנים (476,162), יפנים (230,044), פיליפינים (275,728), ילידים (239,655), סינים (170,684), קוריאנים (41,352). האי אוהאו נמצא בין האיים קאואיי בצפון-מערב ומולוקאי בדרום מזרח. הוא אחד משרשרת האיים של הוואי ושייך למחוז הונולולו. שטחו כ-600 מיילים רבועים (1,553.9 קמ"ר), כאשר אורכו מצפון לדרום הוא 71 ק״מ ורוחבו 48 ק״מ ממזרח למערב. אורכו של קו החוף הוא 365 ק״מ. באי, שתי קבוצות רכסי הרים המקבילים אחד לשני כאשר מישור אוהאו מפריד ביניהם: (1) רכס קולאו (Koolau), המשתרע על 34 ק״מ, גובה הפסגות הממוצע שלו הוא 2,500 רגל (762 מ׳). (2) רכס וואיאנה (Waianae), שנוצר לפני כ-3 מיליון שנים, כולל בתוכו את ההר הגבוה ביותר באי - הר קא׳אלה, שגובהו 1220 מ׳. הרכס פונה לרוחות הסחר המביאות איתן לחות, ולכן הצד הזה של אוהאו הוא ירוק ושופע עם יערות גשם ומפלים. בנוסף לשני רכסי ההרים הללו, קיימים באי הרי געש קטנים שנעלמו. הר געש מסוג זה הוא מכתש היהלום (Diamond Head), הנמצא בקצה המזרחי של ואיקיקי והרי הגעש הקטנים Punchbowl ו-Koko Head. האי מחולק לחמישה אזורים עיקריים: הונולולו הכולל את ואיקיקי, החוף הצפוני, מרכז אואהו, חוף ווינדוורד (Windward Coast) וחוף ליווארד (Leeward Coast). דרום האי שהוא מחוז הונולולו הוא המאוכלס ביותר. באוהאו קיימות שתי עונות: חורף וקיץ, והטמפרטורה הממוצעת בו נעה סביב 21–29 מעלות צלזיוס. בחודשים יוני-אוקטובר, הטמפרטורה נעה בין 32-30 מעלות צלזיוס, ובחורף הטמפרטורה היא בסביבות 20–26 מעלות צלזיוס. האקלים באי הוא מיוחד: בחוף המערבי - בדרך כלל יבש, בעוד שבחוף המזרחי - בדרך כלל לח. זאת כתוצאה מרוחות הסחר (Trade Winds) הנושבות בו, ומגיעות ממזרח למערב וכך מקלות מאוד על הסביבה החמה והלחה באי. האי, בדומה לאיים האחרים בהוואי סובל מפגעי מזג אוויר כמו סופות הוריקן ושיטפונות. לדברי פרופ׳ סטיבן בוזינגר, פרופסור במחלקה למטאורולוגיה באוניברסיטת הוואי, ברוב המקרים, מאז החלו לתעד במאה ה-19 את סופות ההוריקן, לא ספג האי מכות חזקות מסופות ההוריקן בשל דפוס מזג האוויר השורר בו, רכסי ההרים שבו וכן מזל. זה לא אומר שהאי לא ספג מכות חזקות, לרוב הקיפו ההוריקנים את האי ופגעו באיים אחרים (קאואיי, או באי הוואי המכונה גם ״האי הגדול״). בחודש יולי 2020, תועדה אחת מסופות ההוריקן שפגעו באוהו, הוריקן דגלאס (Hurricane Douglas). לפי החזאים שצפו את בואו של ההוריקן, נראה היה שהסופה מתקרבת ופונה ישירות לחופו הצפוני של האי, אך היא חלפה מעט צפונה, והביאה איתה גשם כבד ורוחות חזקות. הוריקן דגלאס היה סופת ההוריקן הקרובה ביותר לאוהאו שתועדה בהיסטוריה. שיטפונות מגיעים לאי מהאוקיינוס בעת גאות ושפל, בחודשי החורף - אוקטובר-פברואר, כאשר הגלים הגדולים מגיעים מהאוקיינוס ויוצרים הצפות, וכן מהנהרות והנחלים החוצים את ההרים וזורמים לים. הם עשויים להציף שטחים רבים, במיוחד בתקופת הגשמים החזקים. בחודשים נובמבר-פברואר כאשר מתחילה עונת הגלים הגדולים בחוף הצפוני מתקיימות בו תחרויות גלישה בחודשים נובמבר- דצמבר. בתקופת הקיץ, שוככים הגלים הגבוהים, והופכים לגלים נמוכים. הונולולו בירת הוואי, נמצאת בחוף הדרום-מזרחי של האי, ומחצית מתושביו מתגוררים בה. הונולולו היא עיר מודרנית ותוססת הנחשבת עיר מחוז ובתוכה קיימים המרכז הכלכלי, המסחרי והשלטוני של המדינה. יחד עם המודרניזציה ניתן לפגוש בה גם את התרבות הפולינזית. שתי התרבויות, המודרנית והפולינזית בעיר משתלבות אחת בשנייה. בעיר ממוקם הקמפוס המרכזי של אוניברסיטת הוואי, המכונה אוניברסיטת הוואי במנואה (University of Hawaiʻi at Mānoa). היא משמשת צומת מרכזית לטיסות החוצות את האוקיינוס השקט וכן לטיסות מארצות הברית לאיים השכנים. הונולולו כוללת בתוכה את אחת השכונות המתויירות ביותר בהוואי - ואיקיקי הנמצאת בדרום מערב העיר ומשתרעת על 4 ק״מ, עם חופי ים בעלי חול לבן ומים שקטים וצלולים, ומספר רב של בתי מלון. בשנת 500 לספירה לערך הגיעו לאוהאו תושבי טהיטי והקימו במקום יישובי קבע. מלך האי הוואי קאמהאמאה הראשון (Kamehameha I), שהגיע מ"האי הגדול" (Big Island) עם צי של סירות קאנו, כבש את אוהאו, ואיחד את איי הוואי. בשנת 1845, הועברה בירת הממלכה מלהאינה (Lahaina) אשר באי מאואי (Maui), להונולולו באוהאו. בשנת 1893, הודחה המלכה ליליאוקאלאני (Liliuokalani), ושרשרת האיים סופחה בשנת 1898 לארצות הברית. 22% משטח האי משמש את צבא ארצות הברית, ובמאה ה-20 הפך האי למרכז הצי של צבא ארצות הברית באוקיינוס השקט. בין הבסיסים שהוקמו באי היו בסיס פרל הארבור ופורט קמהאמהה שהותקפו על ידי היפנים במלחמת העולם השנייה. תושבי האי מתפרנסים בעיקר מתיירות, כאשר קרוב ל-5 מיליון תיירים מגיעים אליו מדי שנה. בחודש אפריל 2023, החל בית המחוקקים של הוואי לדון באישור חקיקה בנושא ״עמלת השפעת מבקרים״, לתיירים המגיעים מחוץ להוואי. עמלה זו תיגבה מכל תייר במטרה להשקיע במשאבי התרבות והטבע של האי. בנוסף, תורמים לכלכלת האי גם המתקנים הצבאיים המפוזרים בו וכן ענף גידול האננס. התחבורה הציבורית באי טובה, והאוטובוסים של חברת The Bus מגיעים לכל מקום באי. בנוסף ניתן לשכור רכב או אופניים ולטייל באי. באוהאו ניתן למצוא מגוון רחב של פעילויות ספורט וטבע: גלישה בים (האי נחשב כמרכז לגלישת הגלים בארצות הברית), גלישת רוח, בילויים על חוף הים, אפשרות לטיולים בין הנופים השונים, ואטרקציות נוספות. באוהאו מגוון גדול של חופי ים, חלקם חופים שקטים עם חול לבן ומי טורקיז, לאגונות וריפים שבהם מגיעים צוללנים לצלול, וחופים עם גלי ענק המתנפצים אל החוף בעוצמה כאשר גולשי גלים מכל העולם מגיעים אליהם. החופים באי הם חופים ציבוריים, מסומנים היטב וקיים שילוט ברור העוזר למצוא אותם.בחלקם אין מציל באופן קבוע, וברובם קיימים שירותים מסודרים, מקלחות וחנייה. בסופי שבוע ובעונת התיירות קשה למצוא חנייה במיוחד בחופים הפופולריים כמו חופי ואיקיקי. החופים בחלק הדרום מערבי של האי הם החופים השקטים ביותר. החופים בחלקו הצפוני של האי שקטים מאוד בקיץ, אולם בחורף הם סוערים מאוד כאשר גלי ענק מגיעים אל החוף. בחופים הדרומיים של האי, הים סוער מאוד בקיץ ויש בו זרמים חזקים וגלים קצרים הנשברים בעוצמה אל החוף. אך קיימים מספר חופים המוגנים על ידי שוברי גלים טבעיים למשל חוף האנאומה הממוקם בדרום האי הנמצא במפרץ מוגן ומתאים לצלילה ושנירקול. מפרץ האנאומה (Hanauma Bay) מוגדר כשמורת טבע, הואיל והוא נמצא באדמה וולקנית שיש בה מערכת אקולוגית ימית נדירה. תיירים המגיעים לעשות שנורקלינג או לבקר בשמורה, חייבים לשלם תשלום נוסף שהחל במאי 2022, במטרה להפחית את עומס המטיילים ולהגן על משאבי הטבע של האי. מס זה ניגבה גם מתיירים המגיעים לביקור במכתש ראש היהלום (Diamond Head). גלישה בים היא אחת מענפי הספורט המפורסמים והפופולריים באואהו. בעונת החורף, בחודשים נובמבר-פברואר, מתנפצים אל החוף הצפוני שאורכו למעלה מ-7 ק״מ, גלים גבוהים מאוד היכולים להגיע לגובה של 30 רגל ואף יותר. בתקופה זו נערכות תחרויות גלישת גלים כאשר מגיעים אליהן הספורטאים הטובים בעולם במקצוע זה. בעונת הקיץ שוככים הגלים הגבוהים וניתן ללמוד לגלוש. פארק מים שיש בו מגלשות מים, בריכות גלים וכו׳. יש בו כ-14 מתקני מים. אטרקציה נוספת של פעילות ספורטיבית באי היא גלישת רוח (Sailboarding), בעיקר בחלקו המזרחי של האי. גלישת הרוח משלבת בין שיט לגלישה, והיא מוגבלת לשני אזורים באוהו: חוף קאהילואה (Kailua Beach) וחוף לאניקאי (Lanikai Beach). האי מציע עשרות אפשרויות טיול לכל רמות המיומנות: טיולים למיטיבי לכת, טיולי משפחות וטיולים לבני הגיל השלישי. בטיולים אלו ניתן לצאת ליערות גשם מקומיים, להתפעל מהנופים השונים, לבקר בפארקים הרבים ועוד. הגן תוכנן ונבנה על ידי חיל ההנדסה של צבא ארצות הברית במטרה לספק הגנה מפני השיטפונות במקום. שטחו 400 דונם והוא נפתח לקהל הרחב בשנת 1982. הגן ממוקם ב-Kāneʻohe, ומכיל בתוכו צמחים מאזורים טרופיים מרחבי העולם, צמחים נדירים וצמחים בסכנת הכחדה. אנדרטת הספינה אריזונה (USS Arizona Memorial) בהונולולו מוצבת על שרידיה של ספינת המערכה אריזונה, והוקמה לזכרם של החיילים והאזרחים האמריקאים אשר נהרגו ב-7 בדצמבר 1941, בעת התקפת היפנים על הבסיס הימי של ארצות הברית בנמל הפנינים. האנדרטה מהווה חלק מכל המתחם לזכר גבורת החיילים במלחמת העולם השנייה באוקיינוס השקט. מגיעים אליה בספינה המפליגה בין החוף לאנדרטה. האנדרטה היא אחת האנדרטאות החשובות והמקודשות ביותר של ארצות הברית. בנוסף לאנדרטה קיים במתחם מוזיאון צבאי. במרכז לתרבות פולינזית ניתן להכיר את התרבות הפולינזית העשירה, במקום הוקמו 6 כפרים אותנטיים המייצגים את התרבויות הייחודיות של האיים: הוואי, פיג׳י, אוטארו, סמואה, טהיטי וטונגה. המרכז משתרע על 42 דונם לאורך חופו הצפוני של האי אוהאו, והוא כולל גם לגונה אשר מתקיימים בה סיורי קאנו. כמו כן מעלים בו תערוכות שונות של אמנים מקומיים. מוזיאון הבישוף נוסד בשנת 1889 על ידי צ׳ארלס ריד בישוף (Charles Reed Bishop), לזכרה של אשתו הנסיכה ברניס פאואי בישוף (Princess Bernice Pauahi Bishop), שהייתה הצאצאית האחרונה למשפחת קאמהאמאה (Kamehameha). במשך השנים הורחב המוזיאון והוא מכיל מספר גדול של חפצים, מסמכים ותצלומים על הוואי ותרבויות אחרות באיי האוקיינוס השקט. במוזיאון קיים אחד האוספים הגדולים בעולם של חפצי תרבות וטבע קדומים. בנוסף, מוצגת בו תערוכה של מזכרות ספורט בהוואי, קיימים בו מרכז הרפתקאות מדע, פלנטריום, ספרייה ומרכז מבקרים. הפסטיבל מתקיים מזה 68 שנים, בשנת 2022 התקיים הפסטיבל בוואיקיקי בשדרות קאלאקאואה (Kalakaua Avenue). הפסטיבל מנציח את התרבות וההיסטוריה של הוואי. הוא מסתיים בתהלוכה ססגונית שבה מופיעים תושבי הוואי עטויים פרחים ורכובים על סוסים המציגים את האמנות המסורתית של רכיבת פא׳ו (pāʻū riding). בין הצועדים להקות שונות ומנהיגים אזרחיים המציגים את רוח האלוהה המאחדת את הקהילה של הוואי. החוף הצפוני (North Shore), 1987; פארק היורה (Jurassic Park & Jurassic World), צולם בחלקו באוהאו בשנים 1993 ו-2015; פרל הארבור (Pearl Harbor), 2001; מוכה אהבה (Punch-Drunk Love) ו-Blue Crush צולמו בשנת 2002; נוכלים בגדול (The Big Bounce), 2004; לשכוח את שרה מרשל (Forgetting Sarah Marshall), הסרט צולם בקליפורניה ובמפרץ הצבים בחוף הצפוני, 2008; הצאצאים (The Descendants), הסרט צולם בחלקו באוהאו ובחלקו באי קוואי בשנת 2011. אואהו, באתר אנציקלופדיה בריטניקה (באנגלית) מילון שפת הוואי מדריך למטייל באוהאו בוויקי-מסע (באנגלית) Hawaiian Dictionaries, wehewehe.org O'ahu, The Heart of Hawai'i, The Hawaiian Islands (באנגלית) Waikiki.com, waikiki.com Mary Kawena Pukui, Names, Geographical Hawaiian language, Hawaii: University Press of Hawaii, 1974 2022, עמ' 11. (באנגלית) קיים הבדל עיקרי בשמות המופיעים בהוואי לעומת שמות המקומות והאתרים הקיימים בארצות הברית. 86 אחוז מהשמות בהוואי הגיע מהאוכלוסייה האבוריג׳ינית, בעוד שבארצות הברית שמות היישובים והאתרים השונים הגיעו ממקומות שונים ובעיקר מאירופה. Mary Kawena Pukui, Names, Geographical Hawaiian language, Hawaii: University Press of Hawaii, 1974 ,2022, עמ' 11. (באנגלית) צוות למטייל ברשת, הכירו את אוהאו, באתר למטייל, ‏11 מאי 2009 Hawaii Population 2022/2023, www.populationu.com Oahu | Location, Facts, Map, & History | Britannica, www.britannica.com, ‏2023-06-13 (באנגלית) How to Spend a Day on Oʻahu’s North Shore with $40, Hawaii Magazine, ‏2022-11-16 (באנגלית אמריקאית) אילנה לנשון, ‏הוואי: לא דומה לאף אחת אחרת, באתר ‏מאקו‏, 10 באפריל 2019 Hawaii State Symbols and Emblems - Complete list of Hawaii state symbols including the state flag and state seal from NETSTATE.COM, www-netstate-com.translate.goog טיול אל האי אוהאו בהוואי, באתר bartravel.com Hawaii State Data Center Tables (Data focused on Hawaii), census.hawaii.gov (באנגלית) Oahu Geography | To-Hawaii.com, www.to-hawaii.com Shaka Guide, www.shakaguide.com (באנגלית) Waianae Leeward Oahu Region, www.hawaii-guide.com (באנגלית) Oʻahu Maps & Geography, The Hawaiian Island (באנגלית) Katherine Gallagher, Weather in Oahu: Climate, Seasons, and Average Monthly Temperature, TripSvvy, ‏12 ספטמבר 2020 (באנגלית) Oʻahu Weather, gohawaii, © 2023 Hawai'i Tourism Authority, ‏2023 Sophie Cocke, Oahu Has History of Being Spared from Major Storms, Honolulu Civil Beat, ‏2014-08-05 (באנגלית) Hurricanes, Earthquakes, Tsunamis, and Floods in Hawaii, realhawaii.co (באנגלית) History | University of Hawaiʻi at Mānoa (באנגלית אמריקאית) Ming Hu, Junghwa Suh, Camryn Pedro, An Integrated Framework for Preservation of Hawaii Indigenous Culture: Learning from Vernacular Knowledge, Buildings (2075-5309) 13, 2023-05, עמ' 1190 doi: 10.3390/buildings13051190 Denise Antolini, Uilani Naipo, Time To Enact Visitor Impact Fee System For Hawaii, Honolulu Civil Beat, ‏2023-04-28 (באנגלית) הונולולו ואוהאו – מסלול והמלצות, באתר עד הטיול הבא, ‏2023-04-10 11 Tips for Your First Trip to Oʻahu, Hawaii Magazine, ‏2023-03-29 (באנגלית אמריקאית) Oahu Hawaii - Map, Video, Photos, and Hawaii Information, Maui Information Guide, ‏2023-04-12 (באנגלית אמריקאית) Windsurfing in Oahu | Oahu Windsurfing Excursions | ILoveHawaii, I Love Hawaii Oʻahu Hikes for Every Kind of Hiker, Hawaii Magazine, ‏2023-01-26 (באנגלית אמריקאית) HBG Ho`omaluhia, www.honolulu.gov (באנגלית בריטית) Hoomaluhia Botanical Garden, City and County of Honolulu, web.archive.org, ‏2006-07-01 ליאור קן-לי, המדריך השלם למטייל בהונולולו, הוואי | טיולים.נט |, באתר טיולים.נט, ‏2014-03-22 Polynesian Cultural Center, The Hawaiian Islands, מפורסם על ידי לשכת התיירות של הוואי, ‏2023 (באנגלית) About - Bishop Museum (באנגלית) Hawaii com Team, Aloha Festivals Return to In-Person Events in 2022, Hawaii.com, ‏2022-05-18 (באנגלית אמריקאית) Local Guide, Top 20 Movies Filmed in Hawaii, Pride of Maui Local Travel Blog, ‏2015-04-08 (באנגלית אמריקאית)